Data was extracted from:https://www.infomed.co.il/diseases/neonatal-gbs-disease/

המומחים של
Info
med
מסבירים:
חיידקי סטרפטוקוקוס מקבוצה B, ובשמם הלועזי Group B Streptococcus (GBS), הם חיידקי מעיים שכיחים. ביומיום לחיידקים אלו אין משמעות מיוחדת, מלבד בעת הלידה. חשיבותם המיוחדת היא בכך שהם עלולים לגרום למחלה זיהומית קשה בילודים בשבוע הראשון לחייהם. המחלה מלווה בתמותה גבוהה מאוד, ועלולה לגרום למוגבלויות נירולוגיות בקרב הנותרים בחיים. ידוע כי הדבקת הילודים מתרחשת רק בעת מעבר הילוד בתעלת הלידה, בזמן הלידה.
במהלך ההריון, בדומה לחיידקי מעיים אחרים, חיידקי ה-GBS יכולים מעת לעת לעבור מהמעי לנרתיק האישה ואף להיכנס למערכת השתן. בדלקות השתן הנגרמות על ידי חיידק זה יש לטפל בדומה לדלקות שתן אחרות בהריון. נוכחות חיידקי ה-GBS בנרתיק היא ללא סימנים קליניים ואינה מסוכנת, לכן עצם גילוי החיידק בנרתיק האישה אינו מהווה הוריה לטיפול באנטיביוטיקה במשך ההריון. כאמור, הבעיה היא כאשר החיידק נוכח בנרתיק בעת הלידה עצמה, שבמהלכה עלולה להתרחש הדבקת הילוד. כ-8%-1% מהילודים שנדבקים בחיידק בעת הלידה, יפתחו מחלה תסמינית. מתן טיפול אנטיביוטי ליולדת, שבעת הלידה נושאת את חיידק ה-GBS בנרתיקה, יכול למנוע עד 80% מהמחלות של הילודים הנגרמות מחיידק זה.
סטר כיום אין בדיקה היכולה לגלות תוך מספר דקות מי מהיולדות שהגיעו לחדר הלידה נושאות את החיידק בנרתיקן. במדינות בהן שכיחות המחלה גבוהה (כגון ארצות הברית), מומלץ להתקין תרבית נרתיק מיוחדת ל-GBS בחודש השמיני להריון ולטפל בעת הלידה ביולדות שנושאות את החיידק או בהיעדר תרבית כזו, במצבים הידועים כגורמי סיכון למחלה (ירידת מים מוקדמת או ממושכת, לידת פגים או זיהום דרכי השתן בהריון הנוכחי על ידי החיידק).
כאמור, בארצות הברית שכיחות החיידק בנרתיקן של נשים הרות גבוהה, עד 40%. במדינת ישראל שכיחות הנשאיות נמוכה יותר, כ-5% עד 10%. מסיבה זו, וגם עקב זני חיידקים פחות אלימים בארץ, שכיחות המחלה לעת עתה נמוכה ביותר, וספק אם כדאי ליישם גם בארץ את ההמלצות הנהוגות בארצות הברית. כדאי לדון בכל מקרה לגופו של עניין עם המיילד המטפל.
ד"ר יעקובי פטר